Ο **Γιασίν Μουταουακίλ** (γεννημένος στις 18 Ιουλίου 1986) είναι Γάλλος ποδοσφαιριστής με καταγωγή από το Μαρόκο, ο οποίος αγωνίζεται αυτό τον καιρό για λογαριασμό της Πόρτσμουθ. Αγωνίζεται ως δεξιός μπακ, ενώ έχει εκπροσωπήσει τη Γαλλία στις ηλικιακές κατηγορίες U-19 και U-21.

Καριέρα
-------

### Συλλογική Καριέρα

#### Πρώτα χρόνια

Ο Μουταουακίλ ξεκίνησε την καριέρα του από τη Σατορού, ομάδα της γαλλικής Λιγκ 2, με της οποίας την επαγγελματική ομάδα πραγματοποίησε το ντεμπούτο του στη διάρκεια της σεζόν 2004–05. Στη διάρκεια της παρουσίας του στη Σατορού, ο Μουταουακίλ πραγματοποίησε συνολικά 36 εμφανίσεις, συμπεριλαμβανομένης μίας εμφάνισης στο Κύπελλο ΟΥΕΦΑ της σεζόν 2004–05.

#### Τσάρλτον

Στις 20 Ιουνίου 2007, υπέγραψε συμβόλαιο τετραετούς διάρκειας με την Τσάρλτον Αθλέτικ έναντι ποσού της τάξεως των €600.000, έπειτα από ενδιαφέρον που είχαν εκδηλώσει για την απόκτησή του οι Έβερτον, Άστον Βίλα, Ρέιντζερς Γλασκώβης, Σέλτικ και Λάτσιο. Λίγο καιρό αφότου εντάχθηκε στο δυναμικό της Τσάρλτον, υπέστη τραυματισμό στον αστράγαλο. Ο Μουταουακίλ απέτυχε στο να προσαρμοστεί στις ανάγκες του συλλόγου. Η Τσάρλτον Αθλέτικ έκανε γνωστούς τους αριθμούς που θα λάμβαναν στις φανέλες τους οι παίκτες της για τη νέα σεζόν στις 5 Αυγούστου, με μόνους, ωστόσο, απόντες από αυτή τη λίστα να είναι ο Μουταουακίλ μαζί με τον συμπαίκτη του Μάρτιν Κρίστενσεν.

Στη διάρκεια της θερινής μεταγραφικής περιόδου του 2009, ο Μουταουακίλ μετέβη στην Πόρτσμουθ για σειρά δοκιμαστικών. Αγωνίστηκε σε αριθμό φιλικών της ομάδας στη διάρκεια της θερινής προετοιμασίας της, χωρίς ωστόσο να καταφέρει να πείσει με την απόδοσή του. Ο Μουταουακίλ φερόταν, επίσης, να εξετάζει την επιστροφή του στη Γαλλία, μεταγραφόμενος ως δανεικός στη Χάβρη, ωστόσο κάτι τέτοιο δεν συνέβη. Κατά την τελευταία μέρα της μεταγραφικής περιόδου στο Ηνωμένο Βασίλειο, ο Μουταουακίλ μεταγράφηκε στη σκωτσέζικη Μάδεργουελ υπό τη μορφή δανεισμού για διάστημα έξι μηνών. Αφότου μετακόμισε στη Μάδεργουελ, ο Μουταουακίλ αποκάλυψε ότι ήταν ο αμυντικός των Ρέιντζερς, Μαντζίντ Μπουγκερά, αυτός που τον έπεισε να μεταγραφεί σε ομάδα της Σκωτίας. Τελικά, στις 2 Ιανουαρίου 2010, επέστρεψε στην Τσάρλτον Αθλέτικ έπειτα από παραμονή μόνο τρεισήμισι μηνών στο Φιρ Παρκ. Στις 4 Ιουνίου 2010, ο ομάδα ανακοίνωσε ότι το συμβόλαιο του Μουταουακίλ είχε λυθεί κοινοί συναινέσει.

#### Δοκιμαστικά και Χέιζ εντ Γέντινγκ

Το καλοκαίρι του 2010, ο Μουταουακίλ πέρασε από δοκιμαστικά στη Σουόνσι Σίτι. Στις 12 Ιανουαρίου 2011, έγινε γνωστό ότι ο Γιασίν βρισκόταν υπό δοκιμή στην Όλντχαμ Αθλέτικ.

Τον Αύγουστο του 2011, ο Μουταουακίλ υπέγραψε στη Χέιζ εντ Γέντινγκ Γιουνάιτεντ με την ελπίδα να δώσει νέα ώθηση στην καριέρα του. Στις 17 Δεκεμβρίου 2011, ο Μουταουακίλ πραγματοποίησε το ντεμπούτο του με τη νέα του ομάδα σε μια ισοπαλία με σκορ 1–1 απέναντι στην Μπάροου. Τον Νοέμβριο του 2012, ο Μουταουακίλ αποκάλυψε ότι είχε βρεθεί πολύ κοντά στο να υπογράψει στη Μίλγουολ κατά τη διάρκεια της θερινής μεταγραφικής περιόδου. Τον Απρίλιο του 2012, ο Μουταουακίλ υπέστη τραυματισμό στο γόνατο, ο οποίος τον άφησε εκτός αγωνιστικής δράσης για διάστημα δύο εβδομάδων. Στις 20 Νοεμβρίου, πέτυχε το πρώτο γκολ της καριέρας του, απέναντι στην Τσέλμσφορντ Σίτι.

#### Πόρτσμουθ

Τον Ιανουάριο του 2013, έφτασε κοντά στη μεταγραφή του στη Λούτον Τάουν, ωστόσο υπέγραψε τελικώς στην Πόρτσμουθ, στις 24 Ιανουαρίου. Δύο ημέρες αργότερα, πραγματοποίησε το ντεμπούτο του με τους *Pompeys*, αγωνιζόμενος σε μια εντός έδρας ήττα της ομάδας του με σκορ 1-3 απέναντι στη Χάρτλπουλ Γιουνάιτεντ. Στις 9 Μαΐου 2013, υπέγραψε νέο μονοετές συμβόλαιο με τους *Pompeys*, μετά και τον υποβιβασμό τους στη Λιγκ Του.

### Διεθνής Καριέρα

Ο Μουταουακίλ έχει εκπροσωπήσει τη Γαλλία στις ηλικιακές κατηγορίες U-19 και U-21. Με την U-19, κατέκτησε το Ευρωπαϊκό Πρωτάθλημα U19 του 2005 τον Ιούλιο του 2005. Μετρά, επίσης, πέντε διεθνείς συμμετοχές με την U-21 της Γαλλίας, ενώ έχει διατελέσει και αρχηγός της ομάδας, καθώς και έχει αγωνιστεί στο Τουρνουά της Τουλόν του 2007.

Παραπομπές
----------

1. 1 2  «Charlton seal Moutaouakil signing». *BBC Sport* (British Broadcasting Corporation). 20 June 2007.. Ανακτήθηκε στις 24 March 2008.
2. ↑  «Addicks hit by injury blow». Sky Sports. 22 August 2007.. Ανακτήθηκε στις 25 January 2013.
3. ↑  «Pompey give Charlton's Moutaouakil a trial». *Fans Online*. 25 July 2009. Αρχειοθετήθηκε από το πρωτότυπο στις 2012-03-06.. Ανακτήθηκε στις 9 June 2010.
4. ↑  «Parkinson hoping Le Havre make Moutaouakil bid». This is Local London. 20 August 2009.. Ανακτήθηκε στις 25 January 2013.
5. ↑  «Moutaouakil seals Well loan move». BBC. 1 September 2009.. Ανακτήθηκε στις 25 January 2013.
6. ↑  «Moutaouakil happy with move». Sky Sports. 4 September 2009.. Ανακτήθηκε στις 25 January 2013.
7. ↑  «Well extend Toffees pair stay». Sky Sports. 2 January 2010.. Ανακτήθηκε στις 2010-01-03.
8. ↑  «Moutaouakil deal terminated». Sky Sports. 4 June 2010.. Ανακτήθηκε στις 25 January 2013.
9. ↑  «Swansea City hand trial to defender Yassin Moutaouakil». BBC. 3 August 2010.. Ανακτήθηκε στις 25 January 2013.
10. ↑  «Right-back yassin goes on trial». Oldham Chronicle. 12 January 2011.. Ανακτήθηκε στις 25 January 2013.
11. ↑  «Ex-Charlton Athletic man aims to reignite career at United». UxBridge Gazette. 23 December 2011.. Ανακτήθηκε στις 25 January 2013.
12. ↑  «Centre-back Yassin Moutaouakil snubbed move to the Lions this summer». Sky Sports. 6 November 2012.. Ανακτήθηκε στις 25 January 2013.
13. ↑  «Former Charlton defender suffers injury blow». UxBridge Gazette. 7 April 2012.. Ανακτήθηκε στις 25 January 2013.
14. ↑  Hayes and Yeading 3 Chelmsford City 0; Chelmsford Weekly News, 21 November 2012
15. ↑  «Former Charlton defender poised to join Luton Town». UxBridge Gazette. 18 January 2013.. Ανακτήθηκε στις 25 January 2013.
16. ↑  «French defender signs». Portsmouth News. 24 January 2013. Αρχειοθετήθηκε από το πρωτότυπο στις 2014-10-12.. Ανακτήθηκε στις 25 January 2013.
17. ↑  Portsmouth 1-3 Hartlepool; BBC Sport, 26 January 2013
18. ↑  «Portsmouth sign Moutaouakil. Bradley, East and Padovani». BBC Sport. 9 May 2013.. Ανακτήθηκε στις 1 June 2013.
19. 1 2  «Playing Squad – Yassin Moutaouakil». Charlton Athletic F.C. Αρχειοθετήθηκε από το πρωτότυπο στις 10 Σεπτεμβρίου 2009. Ανακτήθηκε στις 27 Οκτωβρίου 2008.

Εξωτερικοί Σύνδεσμοι
--------------------

* Προφίλ του Γιασίν Μουταουακίλ για τη σεζόν 2008–09 στο cafc.co.uk
* Yassin Moutaouakil Στατιστικά καριέρας στο Soccerbase